N. Gin's Weapons Factory (helyszínek)
N. Gin fegyvergyára egy hatalmas szoborszerű épület, ami az N. Sanity Island partján épült. Ez a negyedik terület, ahova Crash belép a Crash of the Titans-ban. A külsejét illetően a szobor Doctor N. Gin-t ábrázolja, kb. mint egy szabadság-szobor.
A gyár folyamatosan rakétákkal bombázza a környező területeket, a rakéták a szobor koronájából lövődnek ki. A gyár belseje tele van fegyverekkel és gépezetekkel, és néhány iroda is van, ahol N. Gin szolgái, a Doom Monkey-ek dolgoztak, vagy szórakoztak. A gyárban szétszórt hangszórók segítségével kommunikált N. Gin a dolgozókkal, közleményeket mondott, inspiráló dalokat énekelt vagy felkészülésre parancsolta a lényeket, ha Crash közelgett.
A gyárat azért építették, hogy robbanófegyvereket gyártson a Doominator robotnak. Miután kikapcsolták és elhagyták a Doominatort, a fegyvergyár is ugyanarra a sorsra jutott: kidobták a Junkyard-ba (roncstelep), ahol Brio új NV készülékeket gyártott Cortexnek. A kidobott fegyvergyár feje egy titkos búvóhely lett Brio számára.
Sok szoba van a gyárban, az első az irodai szoba, ahol a Doom majmok dolgoztak és káoszt csináltak. A következő egy hosszú folyosó, ami egy fegyverkészítő szobába vezet. A következő egy fagyasztó szoba, ahol Crash először találkozik a Ratciclekkel. Van egy generátorszoba is. Egy szobának három ajtaja van, az egyik a szobor korona részébe vezet. A koronának négy ajtaja van, és van egy nagy orgona is, amin N. Gin játszik. A Crash Mind Over Mutant-ban egy új szoba alakul ki a szobor fejéből, amit Brio rejtekhelynek használ.